Interna Londono

Interna Londono estas la nomo por la grupo de urbodistriktoj de Londono kiuj formas la internan parton de Granda Londono kaj estas ĉirkaŭataj de Ekstera Londono. Ĝi iĝis fiksita kiel areo por statistiko en 1847 kaj estis utiligita kiel areo de loka administracio de 1855 ĝis 1965 ĉefe kiel la Distrikto de Londono. Ĝi nun havas du komunajn difinojn. La unua estas la laŭleĝa difino konturita en la Londona Registara Leĝo 1963, oficiala ekde la 1-a de aprilo 1965, konsistante el dek du intern-Londonaj urbodistriktoj kaj preskaŭ identa al la Distrikto de Londono kiu estis aboliciita en la sama tempo. La dua estas la nuna difino utiligita fare de la Oficejo por Nacia Statistiko konsistanta el dek unu el la laŭleĝaj urbodistriktoj de Interna Londono kaj du el la laŭleĝaj de Ekstera Londono-urbetoj, kaj aldone la plej centra urbodistrikto, nomata City.

Interna Londono estas pli malgranda ol Ekstera Londono kaj laŭ populacio kaj areo, sed la loĝdenso estas pli ol duobla ol tiu de Ekstera Londono. Interna Londono estas oficiale la plej riĉa areo en Eŭropo kun la plej multekosta strato en Eŭropo: la Malneta enlanda produkto (MEP) pokape estas pli ol € 80 000, dum en tuta Britio la MEP pokape estas proksimume € 27 000.

Kategorio:Londono